Як адзначыў кіраўнік раёна, важна мэтанакіравана прадаўжаць праводзімую работу, каб захаваць станоўчую тэндэнцыю і дабіцца мінімальных паказчыкаў і па колькасці надзвычайных сітуацый, і па колькасці загінуўшых у агні. Вельмі засмучае той факт, што нямала пажараў здарылася па прычыне няспраўнасці печаў і электраправодак, шэсць працэнтаў ад колькасці пажараў здарылася па прычыне падпалаў. Гэта гаворыць аб тым, што ёсць недапрацоўка з боку шэрага службаў, і сітуацыю трэба тэрмінова выпраўляць. Таму ў бягучым годзе ў першую чаргу работа будзе працягвацца ў кірунку ўмацавання грамадзянскай бяспекі і дысцыпліны, удасканальвання ведаў, навыкаў і ўменняў службовых асоб і працуючага персаналу ў сферы забеспячэння бяспекі жыццядзейнасці насельніцтва.